Ulla Nævestad

Ulla Margreta Nævestad (født 12. september 1945, død 26. juli 2021) var en politiker som representerte Høyre. Hun var ordfører i Lier kommune i Buskerud fra 1995 til 2011.Gunn Cecilie Ringdal, Frode Sundseth og Søren Falch Zapffe: Ulla Nævestad 1945–2021. En folkekjær ordfører – Minneord i Lierposten og Aftenposten 18. august 2021

Hun ble født i Stockholm, oppvokst i Vik i Sogn og var fra 1975 bosatt i Sylling, Lier. Hun ble valgt inn i kommunestyret første gang ved valget i 1983, var varaordfører 1989–1991 og ordfører i 16 år, fra 1995 til 2011. Ved valget i 2003 ble det for første gang avviklet separat ordførervalg i Lier. Nævestad vant med over 60 % av stemmene. Hun ble i 2007 gjenvalgt ved direkte ordførervalg med 64,1 % av stemmene.Ulla med soleklar seier – Liernytt.no 10. september 2007Ulla gir seg – Drammens Tidende 22. april 2010

Hun var vararepresentant til Stortinget fra 1989 til 1993 og møtte som vararepresentant for Hallgrim Berg.Ulla Nævestad – stortinget.no I perioden 1987–1990 var hun leder av Lier Høyre. Hun var også medlem av Buskerud fylkesting, fylkesutvalget, fylkesskolestyret og fylkeslandbruksstyret og var redaktør av Lier menighetsblad og formann i Lier Røde Kors.En kvise i Drammens ansikt? – Liernett.no 9. november 2005

Ulla Nævestad arbeidet tidligere som flyvertinne.

Referanser

 Eksterne lenker 


Kategori:Høyre-ordførere i Buskerud
Kategori:Ordførere i Lier
Kategori:Nordmenn født i Sverige